Agatha Christie
Agata Mari Klarissa Kristi (inglizcha: Agatha Mary Clarissa Christie) (1891.15.9, Torki, Angliya – 1976) – ingliz yozuvchisi. Detektiv janr ustasi. 85 roman, 20 pyesa va koʻplab hikoyalar muallifi eng yaxshi asarlarida („Puaro tergov qiladi“, 1924; „Kaminlar siri“, 1925; „Rojer Ekroydning qatl etilishi“, 1926; „N yoki M?“ 1941; „Qopqon“, 1954; „Ayblov guvoxi“, 1954 va boshqalar) jinoyat nafaqat dalillar asosida, balki qahramonlarning, chunonchi, belgiyalik izquvar Erkyul Puaroning botiniy tuygʻusi va sezgirligi tufayli ochiladi. Asarlarining katta muvaffaqiyati syujetning qiziqarliligi, yechimning kutilmaganligi, personajlarning yorqinligi bilan izohlanadi. Asarlari 103 tilga tarjima qilingan.